cyanic-selkie/wikianc huggingface dataset:
Noćno vijeće
Radnja ovog romana smještena je u istočnu Bosnu, u gradić Foču, poznatu - pored ostalog- i po velikim zločinima koji su u toku II. svjetskog rata počinili četnici nad muslimanima. Pisac nas vodi u 1991. godinu, neposredno prije početka novog rata u kojem će ponovo stradati fočanski Bošnjaci. Način na koji je ovaj element - prijetnja novim sukobom - opisan je suptilan, otkriva se kroz analizu duhova u gradiću. Glavni lik je Simon, porijeklom Srbin, koji već 25 godina živi u Berlinu. On je na prvom mjestu čovjek zaljubljen u svoju ženu Barbaru. Ta ljubav je ono što određuje moralne principe Simona. Njegov iznenadni povratak u rodno mjesto i roditeljsku kuću je predznak novih dešavanja.
Roman je ispunjen simbolima i umetnutim narativnim parabolama. Kao narativni okvir romana javlja se obrazac kriminalističke proze - serija ubistava kojima se ne mogu utvrditi počinitelji. To je ujedno i poznat element koji Dževad Karahasan koristi još u romanu „Istočni diwan“. Naročito su bitne monološke dionice likova gdje se razmatraju pitanja važnosti razuma u ljudskom ophođenju i u organizaciji zajednice. To unosi elemente filozofije i psihoanalize. Pitanje načina na koji čovjek reaguje i živi sa strahotama je detaljno ispitano i povezano sa metafizičkim iskustvima ljubavi i razumijevanja.
NGC 4151
NGC 4151 (također poznat kao MCG 7-25-44, PGC 38739 i UGC 7166) je prečkasta spiralna galaksija koja je udaljena oko 46 miliona sg od Zemlje i nalazi se u sazviježđu Lovački psi. Najveći prečnik je 6,30 (84 hiljade sg) a najmanji 4,5 uglovnih minuta (60 hiljada sg). Prvo otkriće je napravio John Frederick William Herschel 17. marta 1787. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Calyceraceae
Calyceraceae je porodica cvjetnica iz reda Asterales, razred Magnoliopsida, divizija Tracheophyta. Imenovana je po rodu Calycera, a uključuje pedesetak vrsta rasprostranjenih po Južnoj Americi.
Prema Katalogu života, Calyceraceae ima 57 vrsta i priloženi kladogram.
Marko Perković Thompson
Marko Perković Thompson je hrvatski pjevač. Uz njega, hrvatska kritika, veže epitete ustaški i fašistički. Njegove nastupe osuđuju uglavnom pripadnici političke ljevice i neki pripadnici nacionalnih manjina u Hrvatskoj (uglavnom srpska i jevrejska nacionalna manjina).
Zbog spominjanja koncentracionih logora Jasenovac i Stara Gradiška u bivšoj NDH, kao i izabranom scenskom imidžu, crnokošuljaske ustaške Crne legije, Thomsonovi koncerti su otkazani u nekim gradovima Hrvatske (Pula 2009. godine), kao i planirani koncert u Austriji, povodom Nogometnog prvenstva Evrope u Austriji 2008. godine. Planirani koncert u Švicarskoj 3. oktobra 2009. godine u Kreinsu, otkazan je zbog zabrane ulaska Thomsona u Švicarsku iz sigurnosnih razloga, od strane švicarske policije.
Amazonas (brazilska država)
Amazonas je jedna od 26 saveznih država Brazila, locirana unutar Sjeverne regije.
Predstavlja sjeverozapadni dio Brazila i 9. najveću administrativnu jedinicu na svijetu.
Prostire se na površini od 1.570.745 km2 i najveća je brazilska savezna država. Prema podacima iz 2012, u njoj je živjelo 3.807.923 stanovnika i 14. je najmnogoljudnija, a sa 2,4 stanovnika/km2 najrjeđe naseljena od svih brazilskih saveznih država. Glavni i najveći grad države jest Manaus.
Geografija
Graniči sa saveznim državama: Roraimom na sjeveru, Paráom na istoku, Mato Grossom i Rondônijom na jugu i Acreom na jugozapadu. Osim toga, graniči s Peruom, Kolumbijom i Venecuelom.
Historija
Ujedinjenjem provincija Grão-Pará i Rio Negro 1821. Amazonas postaje sastavni dio novoformirane provincije Grão-Para. Sljedeće godine, proglašavanjem nezavisnosti Brazila, provincija Grao-Para postaje Provincija Para države Brazil.
Kikiriki
Kikiriki (lat. Arachis hypogaea) je biljka iz porodice leguma (Fabaceae) a potiče iz Južne Amerike, Meksika i Centralne Amerike. To je jednogodišnja biljka koja naraste od 30 do 50 cm. Ima žute cvjetove. Plodovi se razvijaju ispod zemlje, u čašicama u kojima bude od jedne do 4 sjemenke. Upotrebljava se zbog svoje sjemenke, kao dodatak kolačima, za proizvodnju kikiriki maslaca i sl.
Brezovica na Bizeljskem
Brezovica na Bizeljskem je naseljeno mjesto u sastavu općine Brežice, regija Posavska, Slovenija.
Stanovništvo
Na popisu stanovništva 2011. godine, Brezovica na Bizeljskem je imala 99 stanovnika.
Napomena: ''Do 1953. iskazivano pod imenom Brezovica. U 1982. smanjeno za dio naselja koji je priključen naselju Bizeljsko.''
NGC 5635
NGC 5635 (također poznat kao IRAS 14263+2737, MCG 5-34-49, PGC 51706 i UGC 9283) je spiralna galaksija koja je udaljena oko 198 miliona sg od Zemlje i nalazi se u sazviježđu Volar. Najveći prečnik je 2,30 (133 hiljade sg) a najmanji 1,1 uglovnih minuta (63 hiljade sg). Prvo otkriće je napravio John Frederick William Herschel 17. maja 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Brvi
Brvi su naseljeno mjesto u sastavu općine Brežice, regija Posavska, Slovenija.
Historija
Do teritorijalne reorganizacije u Sloveniji nalazili su se u sastavu stare općine Brežice.
Stanovništvo
Na popisu stanovništva 2011. godine, Brvi su imali 45 stanovnika.
IC 2566
IC 2566 (također poznat kao MCG 6-23-8 i PGC 30357) je spiralna galaksija koja je udaljena oko 356 miliona sg od Zemlje i nalazi se u sazviježđu Mali lav. Najveći prečnik je 0,80 (83 hiljade sg) a najmanji 0,5 uglovnih minuta (52 hiljade sg). Prvo otkriće je napravio Stephane Javelle 13. aprila 1896. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Campynemataceae
Campynemataceae je mala porodica u redu Liliales, razreda Liliopsida. Ima samo četiri priznate vrste u dva roda. To su Campynema sa vrstom Campynema lineare sa australijskog otoka Tasmanija, i Campynemanthe sa tri vrste na Novoj Kaledoniji.
Prema Katalogu života, urađen je slijedeći porodični kladogram.
NGC 2739
NGC 2739 (također poznat kao MCG 9-15-85 i PGC 25530) je spiralna galaksija koja je udaljena oko 407 miliona sg od Zemlje i nalazi se u sazviježđu Veliki medvjed. Najveći prečnik je 0,90 (107 hiljada sg) a najmanji 0,2 uglovnih minuta (24 hiljade sg). Prvo otkriće je napravio R. J. Mitchell 18. februara 1855. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nahičevanska Autonomna Republika
Geografija
Republika Nahčivan je eksklava, teritorija fizički odvojena od ostatka teritorije Azerbejdžana, a između ova dva područja nalaze se Armenija i faktički nezavisna država Nagorno-Karabah. Na zapadu, Nahčivan se graniči sa Turskom, a na jugu sa Iranom, odnosno sa iranskim pokrajinama Zapadni Azerbejdžan i Istočni Azerbejdžan.
Historija
U 11. vijeku ovo područje zauzimaju Turci Seldžuci, a u 12. vijeku grad Nahčivan postaje prijestonica države azerbejdžanskih atabega. U 15. vijeku, region je bio dio turskih država Kara Kojunlu i Ak Kojunlu. U 18. vijeku formiran je Nahčivanski kanat, koji je nominalno priznavao persijsku vlast. 1828. godine, region postaje ruski posjed, a Nahčivanski kanat se ukida.
Poslije Oktobarske revolucije u Rusiji 1917. godine, na ovom području je, 1918. godine, proglašena Republika Aras, koja je postojala do 1919. godine, kada je na nju invaziju izvršila Armenija. Pad republike pokrenuo je invaziju azerbejdžanske armije, koja, iste godine, izbacuje armenske trupe iz regiona. Pošto je sovjetska Crvena armija zauzela region 1920. godine, stvorena je Nahčivanska autonomna sovjetska socijalistička republika, a na referendumu koji je održan 1921. godine 90% stanovništva republike izjasnilo se za priključenje Azerbejdžanskoj SSR, što je i učinjeno iste godine.
Poslije raspada Sovjetskog Saveza 1991. godine, budući predsjednik Azerbejdžana Hejdar Alijev postaje predsjednik Nahičevanskog vrhovnog sovjeta i pretvara Nahičevan u teritoriju skoro potpuno nezavisnu od vlasti u Bakuu. Tokom rata u Nagorno-Karabahu 1992. godine, izbili su sporadični oružani sukobi Nahčivana sa Armenijom. 1993. godine, parlament Azerbejdžana poziva Hejdara Alijeva da stane na čelo države, tako da on postaje predsjednik Azerbejdžana i na toj funkciji ostaje sve do 2003. godine kada ga je na funkciji naslijedio njegov sin, Ilham Alijev. Nahčivan je do danas zadržao status autonomne republike u sastavu Azerbejdžana, a 1998. godine usvojen je i novi republički ustav.
Demografija
Prema podacima iz 1999. godine, etnički Azeri (turski narod koji predstavlja osnovno stanovništvo Azerbejdžana) činili su 99% stanovništva Nahčivanske republike.
Religija
Glavna religija u republici je islam.
Gradovi
Najveći gradovi republike su (sa prikazom broja stanovnika 2009. godine):
IC 911
IC 911 (također poznat kao MCG 4-32-27, PGC 48449 i UGC 8665) je spiralna galaksija koja je udaljena oko 438 miliona sg od Zemlje i nalazi se u sazviježđu Volar. Najveći prečnik je 0,40 (51 hiljada sg) a najmanji 0,4 uglovnih minuta (51 hiljada sg). Prvo otkriće je napravio Stephane Javelle 17. juna 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Lipje (Srebrenik)
Lipje je naseljeno mjesto u gradu Srebreniku, Bosna i Hercegovina.
Historija
Naselje Lipje je nastalo 1971. godine izdvajanjem iz naselja Seona.
Geografija
Naselje Lipje se nalazi južno od Srebrenika. Sastavni je dio mjesne zajednice Cage. Lipje se sastoji od naselja Lipje i zaseoka Bulići i Aletići.
Dobrošin
Dobrošin je naseljeno mjesto u općini Gornji Vakuf-Uskoplje, Bosna i Hercegovina.
NGC 7138
NGC 7138 (također poznat kao MCG 2-55-14, PGC 67406 i UGC 11817) je prečkasta spiralna galaksija koja je udaljena oko 386 miliona sg od Zemlje i nalazi se u sazviježđu Pegaz. Najveći prečnik je 1,20 (135 hiljada sg) a najmanji 0,5 uglovnih minuta (56 hiljada sg). Prvo otkriće je napravio Albert Marth 3. augusta 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sigmund Freud
Sigmund Freud (Sigismund Schlomo Freud; 6. maj 1856 – 23. septembar 1939) bio je austrijski neurolog i osnivač psihoanalize.
Djetinjstvo i školovanje
Rođen je 6. maja 1856. godine u mjestu Freiberg u Moravskoj (mjesto se danas zove Pribor, a nalazi se u Češkoj) kao Sigismund Schlomo Freud. Sigmund je imao dva polubrata i šestoro mlađe braće i sestara.
1860 s roditeljima se seli u Beč, jer očev posao trgovine vunom više nije bio isplativ.
Još dok je bio dijete roditelji su uočili kako je mali Sigmund izrazito bistro dijete te je stoga uživao i poseban status unutar obitelji. Iako su živjeli u malenom stanu sa sedmero djece, Sigmund je imao vlastitu sobu i uljnu svjetiljku, dok su ostala djeca u obitelji za rasvjetu pri učenju koristila svijeće.
Kao dijete maštao je o tome da postane general ili ministar, ali kako je bio Jevrej nije mu bilo dopušteno baviti se bilo kakvim zanimanjem osim medicinskog i pravnog. To ga nije spriječavalo da nauči govoriti francuski, engleski, italijanski i španski jezik, te da se posveti proučavanju djela poznatih pisaca i filozofa, posebno djela Nietzschea, Hegela, Shakespearea i Kanta.
1873 počinje studij medicine u Beču. Tu upoznaje i sestrinu prijateljicu Marthu Bernays s kojom će se kasnije oženiti.
Godine 1877. mijenja ime Sigismund Schlomo Freud u Sigmund Freud. O njegovoj mladosti malo se zna jer je u dva navrata uništavao spise na osnovu kojih bi se moglo doznati više. Prvi put je to učinio 1885. godine, a 1907. po drugi put. Spisi koji su nastali kasnije bili su pohranjeni i brižno čuvani u Freudovoj arhivi koja je bila dostupna samo njegovom ličnom životopiscu Ernestu Jonesu, te nekolicini psihoanalitičara koji su mu bili bliski.
Život i rad
Nakon završetka školovanja 1881. prihvaća radno mjesto u Institutu za cerebralnu anatomiju gdje radi istraživanja uspoređujući mozgove odraslih ljudi i fetusa. Nekoliko godina kasnije radi studiju o kokainu te 1884. godine otrkiva njegova analgetska svojstva i iskušava ga na sebi. Naredna 1885. godina biva značajna za Freudovu karijeru. Tada je pozvan da proboravi četiri mjeseca u Parizu i radi s jednim od najpoznatijih neurologa toga vremena Jeanom Charcotom koji je istraživao uzroke i terapiju histerije putem hipnoze.
U oktobru 1886. Freud stupa u brak s Marthom Bernays s kojom će imati šestero djece. Između ostalog i kćerku Annu Freud koja će kasnije postati ugledna psihoanalitičarka na polju dječije psihologije.
1889 Freud odlazi u Nancy gdje posjećuje Hippolyita Bernheima, koji u to vrijeme eksperimentiše sa hipnozom. Iz tih eksperimenata Freud donosi zaključak o postojanju podsvjesti.
Zajedno sa Josefom Breuerom istražuje fenomene histerije. Iz tog rada proizilazi njihova zajednička knjiga "Studije na području histerije" 1895 u kojoj postavljaju hipotezu da simptomi histerije proizlaze iz potisnutih sjećanja i traumatskih događaja.
Poučen iskustvima zajedničkih istraživanja, Freud zastupa stajalište da je uzrok histerije seksualne prirode i tada razvija dio onog što će kasnije postati poznato kao psihoanalitička teorija.
Godine 1897. otkriva Edipov kompleks, a 1899. pojavljuju se i njegovi prvi značajni tekstovi. U godini 1900. objavljuje knjigu "Tumačenje snova" koja se temelji na analizi njegovih vlastitih snova. Nakon nje slijede: "Psihopatologija svakodnevnog života" (1901.), "Tri eseja o seksualnosti" (1905.), "Šale i njihova povezanost sa nesvjesnim" (1905.). U knjizi "Tri eseja o seksualnosti" Freud iznosi ideju da se djeca rađaju sa seksualnim potrebama, a njihovi roditelji su početni seksualni objekti, nakon čega je u javnosti proglašen luđakom. U djelu "Fragment jedne analize histerije" analizira traumatsku funkciju seksualnosti u histeriji, kao i ulogu homoseksualnosti.
Godine 1902. osniva Psihološko društvo srijedom u kojem okuplja svoje prve učenike (Ferdern, Ranka, Alfred Adler). Među njegovim najtalentovanijim učenicima, kako će se pokazati godinama kasnije, nalazi se i mladi Viktor Tausk.
Od 1912. bavi se pitanjem oca, pojmovima nagona života (eros) i nagona smrti (tanatos), principa realnosti i principa zadovoljstva.
Osam godina kasnije (1920.) zbog epidemije gripe umire Freudova kćerka Sophie, a iste godine on predlaže novi model društvenog sklopa u kome se pojavljuju ego i superego. Njegov istraživački doprinos uključuje i otkrivanje novih osobina živčanih ćelija kod zlatne ribice i postojanje testisa kod mužjaka jegulje. Ipak, najvažnijim otkrićem smatra se činjenica da kokain može biti upotrijebljen za liječenje mnogih bolesti. Sam Freud je uzeo drogu bez pojave nekih štetnih učinaka, no njegovo oduševljenje ovim otkrićem ubrzo se smanjilo zbog spoznaje da kokain stvara ovisnost. Zbog raka 1923. godine ima i prvu operaciju grla.
Nakon što su nacisti okupirali Austriju 1938. godine, a prije toga u Berlinu javno spalili Freudove knjige, Sigmund Freud napušta Austriju i preseljava se u Englesku gdje sve do same smrti, 23. septembra 1939. godine, uzrokovane rakom grla liječi svoje pacijente. Sigmund Freud djed je slikara Luciana Freuda te komediografa i pisca Clementa Freuda te pradjed novinarke Emme Freud i modnog dizajnera Belle Freuda te Matthewa Freuda.
Topografija ličnosti
Freud dijeli ličnost, tj. ljudski um na 3 nivoa: nesvjesno, predsvjesno i svjesno.
U nesvjesnom se nalaze:
Zadatak psihoanalize je da uđe u nesvjesno, da vidi šta se događa, da izbaci to u svjesno i da riješi problem. Freud iznosi 8 situacija koje su pogodne za analizu nesvjesnog:
U ličnosti, osim nesvjesnog postoje i drugi nivoi svijesti. To su:
Većina simbola u Freudovim zapisima ima seksualne konotacije. Pretpostavka za takve interpretacije počiva na tome što je Freud pod uticajem viktorijanske ere, kada je većina ljudi bila seksualno inhibirana, vjerovao da se potisnuti seksualni osjećaji i žudnje izražavaju kroz snove u simboličkome obliku.
Struktura ličnosti
Freud govori o tri strukture koje čine ličnost:
Od tri strukture koje čine ličnost za Freuda je najslabiji ego. Id se uglavnom nalazi u nesvjesnom nivou ličnosti. Ego je raspoređen u sve tri, ali ga najviše ima u predsvjesnoj, dok superega najviše ima u svjesnoj.
Rukometni klub Sloga (čvor)
Hrvatska
Srbija
NGC 1374
NGC 1374 (također poznat kao ESO 358-23, MCG -6-8-29 i PGC 13267) je eliptična galaksija koja je udaljena oko 59 miliona sg od Zemlje i nalazi se u sazviježđu Hemijska peć. Najveći prečnik je 2,70 (47 hiljada sg) a najmanji 2,4 uglovnih minuta (41 hiljada sg). Prvo otkriće je napravio John Frederick William Herschel 29. novembra 1837. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Jura
Pozivajući se na te isti imenski korijen pojam "jurski" prvi je put je uveo francuski prirodoslovac Alexandre Brongniart, 1829. godine u svom djelu Tableau des terenci qui composent l'écorce du globe ou essai sur the structure of the partie connue de la terre (Opis zemlje koja čini Zemljinu koru ili esej o strukturi poznatog dijela Zemlje)
Pregled
U juri je počelootvaranje atlantskog okeanskog prostranstva prostora. Od Sjeverne Amerike, preko Evrope, do Azije (Laurazija) zbog transgresije nastaje epikontinentsko more. Ispod morske razine dospio je i veći dio južnog dijala Gondvane. Na Mediteranu, u istočnoj Aziji i duž pacifičkih obala nastavila se dubokomorska sedimentacija. Evropsko kopno je poprimilo otočni karakter, a između otoka, horstova Hercinida, stvoreni su duboki bazeni. Orogenetski pokreti na kraju jure poznati su pod nazivima: novokimerijski (Evropa), nevadski ili andski (Amerika) i jenšansko nabiranje (Azija).
U juri je klima postala prilično topla, iako sa određenim razlikama između toplijeg sredozemnog i hladnijeg (sjevernijeg) i jugžnih područja Zemlje. Biljni svijet bio je bujniji i bogatiji nego u trijasu. To se posebno odnosi na golosjemenjače i paprati. Od kopnenih životinja prevladavaju gmizavci, od gigantskih pripadnika grupe Dinosauria, do letećih skupina Pterosauria. Pojavile su se i praptice (Archaeopterygiformes), ko šro su rodovi Archaopterix i Archaeornis. Naročito je postao raznolik i brojan morski životinjski svijet. Od beskičmenjaka, milo je dosta amonita, raznih crva, korala, puževa, školjkaša, morskih ježeva, hidrozoa, brahiopoda. Među kičmenjacima dominirale su ribe, osobito morski psi. Za život u moru bili su prilagođeni i mnogi gmizavci, kao što su Ichtyosaurus i Plesiosaurus.
Veći dio današnjeg Dinarskog sistema planina, u juri je bio pod morem, pa se jurske naslage krečnjaka i dolomita nalaze duž jadranskog priobalnog pojasa, uključujući i Bosnu i Hercegovinu.
Kralj Tomislav
Kao kralj Hrvatske nosio je ime Tomislav II. 1941 - 1943 i vojvoda od Aoste nakon 1942. godine. Nikada nije otišao u Hrvatsku. Abdicirao, po naredbi Viktora Emanuela III, odmah po padu Musolinijeve vlasti.
Kondenzacija
mini|Kondenzirana [[voda]] Kondenzacijom se u fizici naziva fazni prijelaz neke supstance iz gasovitog u tečno ili čvrsto agregatno stanje. Proizvod kondenzacije naziva se kondenzat, dok se supstanca u tečnom ili čvrstom stanju općenito naziva i kondenzirana supstanca. Vrijednosti pritiska i temperature koje vladaju tokom kondenzacije nazivaju se zajedno kondenzacijske tačke. Suprotna pojava kondenzaciji je isparavanje, kao i specifičnom slučaju kod čvrstih supstanci, sublimaciji. Pri isparavanju oduzima se toplota isparavanja, dok se ona pri kondenzaciji ponovno vraća okolini. Kondenzacija je važna pojava kod destilacije kao metode razdvajanja smjesa.
Termodinamičke osnove
Nasuprot ovog slučaja, kod heterogene kondenzacije potrebno je vrlo malehna zasićenost, često čak i ispod 1%. Ovaj oblik kondenzacije javlja se na već postojećim površinama, također po pravilu i kod lebdećih čvrstih čestica u gasnoj fazi, oko takozvanih kondenzacijskih jezgri odnosno čestica aerosola. Oni djeluju u odnosu na određene gasove kao jedna vrsta hvatanja čestica, čime se može u znatnoj mjeri odrediti promjer i hemijske osobine čestica, kao i čestica gasa koje se na njega hvataju. Ova analogija ne vrijedi i za površine određenih tijela, pri čemu se tada ona nazivaju nosači
Parna elektrana
U parnim elektranama, vodena para iz parne turbine se dalje hladi u kondenzatoru i kondenzira se u vodu. Ova voda se opet koristi kao polazna osnova za dobijanje vodene pare u parnom kotlu. Time se zatvara proizvodni proces.
Sistemi grijanja
U hemijskoj industriji kondenzacija vodene pare igra vrlo važnu ekonomsku ulogu, jer daje neophodnu energiju za hemijske procese povezane sa vodenom parom. Nakon davanja termičke energije preostaje kondenzirana voda, koja se prikuplja zatvorenim kružnim cijevima. Ova čista voda se nakon provjere kvaliteta i eventualne pripreme ponovno uvodi u parni kotao gdje opet nastaje para. Takvim vraćanjem kondenzata postižu se ogromne uštede.
Također, sistemi grijanja u vozovima i zgradama, koristili su i djelimično još koriste vlažnu paru za transport toplote. Temperatura grijnog tijela se postepeno zaustavlja na maksimalnih 100 °C, što je temperatura kondenzacije vode pri primijenjenom niskom nadpritisku.
Kondenzacija ispušnih gasova
Otpadni gasovi nastali sagorijevanjem fosilnih goriva, biogenih materija i smeća iz domaćinstava, sadrže veliki udio vodene pare. Savremena postrojenja za sagorijevanje hlade otpadne gasove u kondenzatoru. Pri tome u prvom planu stoji korištenje latentne toplote udjela pare. Dobijeni kondenzat, osim vode, sadrži i druge prateće supstance, čije je ispuštanje u okolinu smanjeno ili onemogućeno kondenzacijom otpadnih gasova.
Odvlaživanje
Za uklanjanje vlage iz novoizgrađenih objekata i građevina kao i za sušenje zidova naročito u vlažnim prostorijama ili objektima gdje se obično nakupljaju velike količine vodene pare (poput zatvorenih bazena), koriste se odvlaživači zraka. Oni kondenziraju vodenu paru iz usisanog zraka iz prostora, a iz uređaja se ispušta osušeni zrak koji opet dalje upija vlagu iz prostora. Slično funkcionira i kondenzacijska sušilica koja se koristi za sušenje odjeće.
Lisovići (Srebrenik)
Lisovići su naseljeno mjesto u gradu Srebreniku, Bosna i Hercegovina.
Système universitaire de documentation
mini|300x300piksel| Snimak ekrana sa Système Universitaire de Documentation (Sudoc) System universitaire de documentation ili SUDOC je sistem koji koriste biblioteke francuskih univerziteta i visokoškolskih ustanova za identifikaciju, praćenje i upravljanje dokumentima u njihovom posjedu. Katalog, koji sadrži skoro 13 miliona referenci, omogućava studentima i istraživačima da pretražuju bibliografske i lokacijske informacije u više od 3400 dokumentacionih centara. Održava ga Bibliographic Agency for Higher Education (ABES).
Donja Ričica
Donja Ričica je naseljeno mjesto u općini Gornji Vakuf-Uskoplje, Bosna i Hercegovina.
Etil-oktanoat
Etil-oktanoat − poznat i kao etil-kaprilat − je ester masne kiseline koji nastaje od kaprilne kiseline i etanola. Molekulska formula mu je  CH3(CH2)6COOCH2CH3
Upotrebljava se u prehrambenoj industriji  i  parfimeriji, za  aromatiriranje. Prisutan je u mnogo voća i alkoholnih pića. On ima jak miris voća i cvijeća i koristi se u sastavljanju voćne arome.
Vojna vježba "Sloboda 71"
Sloboda 71 je bio vojni manevar na teritoriji bivše SFRJ u oktobru 1971 godine. Učestvovali su JNA, Teritorijalna odbrana i Civilna zaštita, cilj je bio vježba njihove koordinacije i testiranje novih komandnih struktura u okviru ONO i DSZ (Opštenarodne odbrane i društvene samozaštite).
Odvijanje manevra
Prvi dio manevra odvijao se u sjeverozapadnom dijelu SFRJ: Sloveniji, Hrvatskoj i BiH. Glavne operacije su rađene u regiji Banije, Korduna te granice Slovenija-Hrvatska i Bihaćkoj Krajini. Bihaćka Krajina je igrala posebnu ulogu kao logističko središte i zaleđe. Tu se nalazio prehrambeni kombinat Agrokomerc koji je isporučivao namirnice vojsci a bio je u stanju servisirati vojna vozila. Uključeno su bili svi rodovi vojske (pješadija, avijacija,artiljerija) kao i lokalno stanovništvo. Upotrebljeno je 580 tenkova kao i 45000 vojnika te 850 padobranaca. Josip Broz Tito je lično prisustvovao. U narednoj godini manevar je obuhvatao jadransku obalu.
Planiranje
Bogdan Oreščanin i Ivan Rukavina, kao generali JNA, u periodu 1958. do 1962. izradili su studiju odbrane malih zemalja koje se nalaze u okruženju velikih blokova (NATO-a i Varšavskog pakta). Rezultati ove studije, koja je još tada predlagala dvokomponentnu vojsku, držani su prvobitno u tajnosti. Poslije smjene Aleksandra Rankovića, šefa jugoslavenske obavještajne službe, upotrijebljeni su u koncepciji ONO. Prema admiralu Branku Mamuli, BiH je predstavljala ključnu kariku u odbrambenom lancu. Bosna je smatrana kao bastion cjelokupne zemlje, jer je činila dubinu odbrane u slučaju invazije snaga Varšavskog pakta iz pravca Mađarske.
Vanjski linkovi
Mesud Šadinlija SMANJENJE I RAZORUŽANJE TERITORIJALNE ODBRANE SRBIH – ASPEKTI PRIPREME AGRESIJE NA BOSNU I HERCEGOVINU iz academia.edu učitano 11.04.2014
Estetika
Estetika je nauka o umjetnosti i umjetničkom stvaralaštvu te nauka o lijepom i kao takva u svemu nastoji pronaći i dati obilježje lijepog. To je također i jedna od filozofskih disciplina. Riječ je grčkog porijekla.
Mislioci i mudraci su milenijima razmišljali o ljepoti i umjetnosti, ali predmet je formalno istaknut kao nezavisna filozofska disciplina u 18. vijeku od strane njemačkih filozofa. Do tada su učenjaci gledali na ovu studiju kao neodvojivu od drugih glavnih predmeta kao što su etika u zapadnjačkoj i religija u istočnjačkoj filozofiji.
Na njemačkom se riječ estetika piše ästhetik a na francuskom esthétique,.Obje riječi potiču od grčke riječi αισθητική, što znači primjećivač ili osjetljiv i uglavnom su omogućene prijevodima Immanuel Kant-a. Kod njega estetika znači "nauku koja posmatra uslove osjećajne percepcije." Filozof Alexander Gottlieb Baumgarten smatra da estetika znači "kritika ukusa." I pored Kantovih nastojanja da koriguje Baumgartena, ova definicija je preživjela i Baumgartenu je pripisan izum savremenog korištenja ove riječi.
Značenje riječi estetičan kao pridjev se može objasniti usporedbom sa neestetičan, koja je po konstrukciji antonim. Ako je nešto neestetično, ono je sklono prigušivanju osjećaja. Kao kontrast, estetičan je sve što teži stimulaciji ili oživljavanju čula.
Vizuelna umjetnost
Iako je svaki lični estetski odziv na djelo vizuelne umjetnosti jedinstven za svakog ponaosob, mnogi estetski principi se mogu identifikovati i koristiti od strane stvaraoca djela kako bi postigao specifičan estetski efekat. Ovdje se podrazumijeva tonska varijacija, nastavljanje, ponavljanje, poljni efekti, simetrija/asimetrija, opažena masa, subliminalna struktura, linearna dinamika, tenzija i mir, figura/dijagram, kontrast, perspektiva, trodimenzionalnost, pokret, ritam, cjelina/Gestalt, matriksijalnost i proporcija.
Muzika
Muzika može uticati na naše emocije, intelekt i našu psihu. Tekst može umiriti našu usamljenost i uzbuditi žar. Kao takva, muzika je vrlo moćna vrsta umjetnosti čija je estetska draž ovisna o kulturi u kojoj se prakticira.
Neki od estetskih elemenata koji se izražavaju u muzici su: lirika, harmonija, hipnotizam, emocija, temporalna dinamika, rezonanca, zabavnost i boja.
Izvedbena umjetnost
Teatar apelira našoj estetici pripovjedanja, prijatnosti, balansa, vrijednosti, izbora momenta, snage, humora, kostima, ironije, ljepote i senzualnosti.
Literatura
Obuhvatajući poeziju, pripovjetke, novele i nonfikciju, autori koriste spektar tehnika kako bi apeirali estetskim vrijednostima. Ovisno o vrsti književnog djela, autor može primijeniti ritam, ilustracije, strukturu, vremensko preskakanje, nastavljanje, dualizam, likove, fantaziju, neizvjesnost, analizu, humor i cinizam.
U literarnoj estetici, studija djelovanja stvara svjesnost duboke strukture čitanja i shvatanja literarnog djela. Djelovanje apelira emotivnom čulu stvorenom kod čitaoca ili primaoca literarnog djela.
Pejsažni dizajn
Pejsažni dizajneri primjenjuju elemente dizajna kao što su osovina, linija, forma zemljišta, horizontalni i vertikalni planovi, tekstura i skala kako bi kreirali estetsku varijaciju u sklopu pejsaža. Pored toga, oni upotrijebljavaju fontane, biljke, varijaciju godišnjih doba, građevinu, arome, eksterijer, svijetlost i statue kao estetske elemente.
Gastronomija
Iako je hrana osnovna roba široke potrošnje, promišljena pažnja na estetske mogućnosti hrane mogu jedenje pretvoriti u gastronomiju. Kuhari inspirišu naše estetsko uživanje kroz čulo vida koristeći boje i aranžman, kao i naša čula ukusa i mirisa, kontrast, anticipaciju, zavođenje i dekoraciju.
Informacijska tehnologija
Podsticaj da dostignuće svih aspekata informacijske tehnologije kao korisnički orijentisanim bude moguće nas je dovelo do brojnih napredaka tokom proučavanja interakcije između čovjeka i kompjutera. Dizajn grafičkog okruženja ima veliki efekat na produktivnost, a dizajn kompjuterskog hardvera se od neatraktivnih kutija razvio u uobičajene aparate koji su svoje mjesto našli i u dnevnim sobama. Softver ima estetske dimenzije kao i informacijsko-tehnološki procesi i doživljaji kao što su videoigre.
Matematika
Većina matematičara nalazi izvor estetskog zadovoljstva u njihovim radovima, kao i u matematici. Oni ispoljavaju to zadovoljstvo opisujući matematiku (ili makar neke njene aspekte) kao elegantnu. Ponekad matematičari opisuju kreativnu aktivnost matematike kao umjetničku formu. Česta su poređenja sa muzikom i poezijom. Mađarski matematičar Paul Erdős je dao svoje viđenje neiskazanosti matematike kada je rekao "Zašto su brojevi lijepi? To je kao da pitate zašto je Betovenova Deveta simfonija lijepa. Ako ne vidite zašto, ne može vam niko reći. Ja znam da su brojevi lijepi. Ako oni nisu lijepi, onda nije ništa lijepo."
Neuroestetika
Kognitivna nauka je također razmatrala estetiku s pojavom neuroestetike, predvođena Semirom Zekijem, koji je pokušao objasniti veličinu umjetnosti kao otjelotvorenje bioloških principa mozga, naime velika djela umjetnosti plijene srž stvari, baš kao što vid i mozak plijene srž svijeta kroz konstatno promjenjivu struju čulne transmisije. Estetika je skup mojih, vaših i naših formalnih predrasuda koje sam ja spreman braniti i svojim životom, Grakalić Vladimir
Luka (Srebrenik)
Luka je naseljeno mjesto u gradu Srebreniku, Bosna i Hercegovina.
Historija
Naselje Luka je nastalo 1981. godine izdvajanjem iz naselja Rapatnica.
Isaac Newton
Isaac Newton (4. januar 1643 – 31. mart 1727) bio je engleski fizičar, matematičar i astronom. Mnogi ga smatraju jednim od najutjecajnijih i najvažnijih naučnika svih vremena i ključnom figurom u naučnoj revoluciji. Njegovo djelo Matematički principi prirodne filozofije (Philosophiae Naturalis Principia Mathematica), prvi put objavljeno 1687. godine, postavlja temelje najvećem dijelu klasične mehanike. Newtonova Principia koja je formulisala zakone kretanja i univerzalne gravitacije, predstavljala je preovlađujući pogled naučnika na fizički svemir u naredna tri vijeka. Nakon Keplerovog izvođenje zakona planetarnog kretanja iz njegovog matematičkog opisa gravitacije, Newton otklanja posljednje sumnje o valjanosti heliocentričnog modela svemira. Izrađuje prvi praktični reflektujući teleskop i razvija teoriju boja na osnovu posmatranja razlaganja bijele svjetlosti u mnoge boje vidljivog spektra, pri njenom prolasku kroz prizmu. Također je formulisao empirijski zakon hlađenja, a proučavao je i brzinu zvuka. Pored rada na računu, kao matematičar, Newton je dao doprinos u proučavanju potencijalnih redova, uopštio binomni teorem za parcijalne eksponente i razvio metode za aproksimaciju korijena funkcije. Pored rada na polju matematike, Newton je posvetio mnogo vremena u proučavanju alhemije i biblijske hronologije, ali većina njegovog rada u tim područjima je ostala neobjavljena dugo nakon njegove smrti. U kasnijem dijelu života postaje i predsjednik Kraljevskog društva, a služi u britanskoj Vladi kao upravnik i obavlja ulogu prvog čovjeka kovnice novca.
Biografija
Engleski fizičar, matematičar i astronom Isaac Newton rodio se na Božić 1642. godine u mjestu Woolsthorpe u okrugu Lincoln u Engleskoj. Nakon poroda bio je praktično otpisan, ali je ipak uspio preživjeti. Njegova majka uskoro se preudala pa se o malom Isaacu brinula baka. Još dok je pohađao osnovnu školu Isaacov ujak William Esconty primijetio je kako njegov nećak nije običan dječak već da posjeduje nesumnjive crte izuzetne nadarenosti. Newton je veoma rano pokazao i vještinu u pravljenju raznovrsnih naprava kojima je zarađivao i svoje prve honorare. Umjesto da s vršnjacima uživa u dječjim nepodopštinama, mali Isaac je konstruirao mehaničke lutke, fenjere kojima je plašio praznovjerne seljake, drveni sat koji se sam navijao, mlin s proždrljivim mišem, koji je istovremeno bio i mlinar i glavni pokretač naprave i još puno toga.
Srednju školu završio je u gradiću Grenthem. Završivši srednju školu Newton se po preporuci svog ujaka upisuje na univerzitet Cambridge kao najsiromašniji student. Zbog toga je morao raditi teške poslove kako bi zaradio za život i školovanje. Univerzitet je ocjenjivao svoje studente. U samom početku Newton je bio zadnji na rang listi, ali se vremenom talentom i znanjem izdvojio i nametnuo. O tome dovoljno govori i činjenica da je odmah nakon završenog studija dobio mjesto predavača na istom fakultetu na kojem je studirao.
U periodu od 1664. do 1666. godine Londonom je harala kuga pa se Newton mogao na miru udubiti u svoje zamisli vezane za mehaniku i dinamiku i tako postaviti temelje svom životnom djelu. On je tih godina radio tako naporno da se skoro razbolio. Nakon što je kuga minula Newton se vratio u Cambridge gdje je 1669. godine na mjestu profesora matematike naslijedio svog učitelja Isaaca Barrowa. Prvo je predavao optiku, a potom i druge predmete među kojima se našla i geografija. Čak je objavio i jedan udžbenik geografije. U Kraljevsku akademiju Newton je primljen na osnovu refraktorskog teleskopa pomoću kojeg je posmatrao Jupiterove satelite. Teleskop je izradio sam Newton pokazavši tako savršeno poznavanje složenih tehnoloških postupaka od kojih je najsloženiji bio brušenje ogledala. Izbor u Akademiju donio mu je i prvi sukob i to sa fizičarem Robertom Hookom. Hook je bio fizičar, hemičar, astronom i arhitekta, čovjek nepostojanog karaktera koji nije imao strpljenja raditi dugo na jednom projektu i čuvati za sebe otkriće do samoga kraja. Zbog toga je dolazio u mnoge sporove s drugim naučnicima koji su njegove ideje dovodili do konačnog ostvarenja. Između ostalog prigovarao je svakom da ga je pokrao. S Newtonom se sporio zbog teorije svjetlosti. Za razliku od Hooka Newton je kao rijetko koji naučnik bio nesklon iznošenju svojih ideja u javnost prije njihove konačne obrade. Za njega je bilo sasvim prirodno da provede 20 godina radeći na nekom naučnom problemu. Ipak, nije bio tajanstven ili sujevjeran. Laskanja i priznanja dolazila su sama po sebi i on ih nije odbijao, ali mu nisu mnogo značila. Njegova druga poznatija svađa je bila ona s Leibnitzom oko pitanja prvenstva u otkriću infinitezimalnog računa.
Newton je bio čovjek duha, zaboravljao je na hranu i san kada je radio. Probudivši se dugo bi sjedio u noćnoj košulji na ivici kreveta i razmišljao. Smatrao je kako nakon sna mozak najbolje radi, oslobođen zagađenja. Istog mišljenja bio je i Descartes. Newton je mnogo godina bio i zastupnik u britanskom parlamentu gdje je uporno šutio osim u nekoliko iznimnih slučajeva kada je digao svoj glas u korist autonomnosti nauke i Cambridgea. Njegova slava bila je tolika da se preko njegovih riječi nije moglo lahko preći. Također je bio dopisni član Francuske akademije, a francuski kralj čak mu je nudio penziju. Njegovo grandiozno djelo Matematički principi prirodne filozofije (Philosophiae naturalis principa mathematica) izmijenilo je pogled na svijet, a mnogi naučnici citirali su ga sa velikim uvažavanjem. Počasti koje su mu iskazivane nije doživio nijedan Englez prije njega. U svojoj 54 godini postao je upravnik kovnice novca. Taj je položaj u ono vrijeme bio znak visokog društvenog statusa. Newton je poživio 84 godine, uglavnom u dobrom zdravlju. Izgubio je samo jedan zub, od napornog gledanja u Mjesec oslabio mu je vid. Kosa mu je rano osijedila, ali je ostala bujna do posljednjih dana. Preminuo je 31. marta 1727. godine u Londonu. Iza Newtona ostale su brojne još potpuno neistražene bilježnice sa hiljadama hemijskih recepata.
Djela
U tom djelu Isaac Newton je objedinio istraživanja Galileo Galileia i Johannes Keplera u jednu teoriju gravitacije postavivši osnovu klasične mehanike u kojoj je objasnio tri osnovna zakona kretanja.
Doprinos fizici
U domenima istraživanja, prvo se upustio u razmatranje zakona prirode i matematike, kada je formulisao mnoge naučne principe, koji će kasnije postati osnov njegovih uspjeha. Do univerzalnog zakona gravitacije, došao je kroz korespondenciju sa Robertom Hookom (Hook tvrdi da je Newton prisvojio njegove rezultate istraživanja) 1680. Nakon nagovora Edmonda Halleya 1684, da iznađe kako se planete kreću po eliptičnim putanjama, prema Kepleru, Newton je odgovorio da je to na osnovu zakona gravitacije. Zatim je ponovo izračunao svoje dokaze, koje je objavio u "Philosophiae Naturalis Principia Mathematica". Ovim zakonom gravitacije pretpostavlja se da se sva tijela privlače međusobno silama srazmjernim njihovim masama a obrnuto kvadratima njihovih rastojanja. Time je Newton uspio da objasni Keplerove eliptične putanje planeta oko Sunca. Na bazi Galilejevih nalaza, Newton je, takodje, prikazao zakone kretanja, po kojima Zakon inercije kaže: “da tijelo u stanju mirovanja ili kretanja pravolinijski pri konstantnoj brzini teži da nastavi to stanje sve dok ga druga sila ne izvede iz toga stanja”. Po drugom zakonu kretanja, sila koja uzrokuje kretanje ravna je proizvodu mase i ubrzanja, a treći zakon kretanja glasi da je sila akcije ravna sili reakcije. Izradio je prizmu kojom je Sunčevu svijetlost razložio na crvenu, žutu, zelenu, plavu i ljubičastu i nazvao ih spektrom. Newton je 1660. godine renovirao Galilejev teleskop, kojim je otklonjen problem aberacije. Newton je u nauci prihvaćen kao jedan od najvećih umova svih vremena, mada ima dokaza da se za svoja ostvarenja nije baš namučio, dosta je uzeo od drugih (Huygens, Hooke, Galileo). Međutim, jednom stečeni imidž, makar i bez stvarne podloge, teško se mijenja. Slično će kasnije biti pomenuto i pri prikazima Thomasa Edisona, Guglielmo Marconija i Alberta Einsteina.
Povelja Ujedinjenih nacija
Povelja Ujedinjenih nacija je ustav Ujedinjenih nacija. Potpisana je na Konferenciji Ujedinjenih nacija o međunarodnoj organizaciji u San Francisku 26. juna 1945. od strane 50 od 51 prvobitnih zemalja članica. Stupila je na snagu 24. oktobra 1945, pošto ju je ratificiralo 5 zemalja osnivača (Republika Kina, Francuska, Sovjetski savez, Ujedinjeno Kraljevstvo i Sjedinjene Američke Države) i većina drugih potpisnica.
Kao povelja predstavlja konstitutivan sporazum i članovi su obavezujući za sve potpisinice. Osim toga, izričito se naglašava da Povelja obezvređuje sve druge sporazumne obaveze. Povelja sadrži 19 poglavlja plus Statut Međunarodnog suda pravde, od čega je najbitnije prvo poglavlje, u kojem su definirani ciljevi (prvi član) i načela organizacije (drugi član).
Ciljevi organizacije UN-a:
Većina zemalja u svijetu danas je ratificirala Povelju. Vatikan je stalna zemlja posmatrač i stoga nije puna potpisnica Povelje.
Struktura dokumenta
"Uvodna poruka" bavi se stvarnim amandmanima na Povelju.
Sama Povelja sastoji se od preambule, naveliko kopirane iz preambule Ustava SAD-a, i niza članova podijeljenih po poglavljima.
Najznačajnija poglavlja bave se davanjem ovlaštenja organima UN-a:
NGC 4152
NGC 4152 (također poznat kao IRAS 12080+1618, MCG 3-31-52, PGC 38749 i UGC 7169) je prečkasta spiralna galaksija koja je udaljena oko 99 miliona sg od Zemlje i nalazi se u sazviježđu Berenikina kosa. Najveći prečnik je 2,30 (67 hiljada sg) a najmanji 1,9 uglovnih minuta (55 hiljada sg). Prvo otkriće je napravio John Frederick William Herschel 21. marta 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Dražev Dolac
Dražev Dolac je naseljeno mjesto u općini Gornji Vakuf-Uskoplje, Bosna i Hercegovina.
NGC 7139
NGC 7139 je planetarna maglina i nalazi se u sazviježđu Kefej. Prvo otkriće je napravio John Frederick William Herschel 5. novembra 1787. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 912
IC 912 (također poznat kao MCG 4-32-28, PGC 48448 i UGC 8665) je spiralna galaksija koja je udaljena oko 438 miliona sg od Zemlje i nalazi se u sazviježđu Volar. Najveći prečnik je 0,70 (89 hiljada sg) a najmanji 0,5 uglovnih minuta (64 hiljade sg). Prvo otkriće je napravio Stephane Javelle 17. juna 1892. godine.
Ismet Mujezinović
Ismet Mujezinović je bio bosanskohercegovački slikar, rođen u Tuzli 1907. godine. Završio likovnu akademiju u Zagrebu, a po njenom završetku boravi u Francuskoj i pohađa kurs historije umjetnosti na univerzitetu Sorbona.
Biografija
Prvi put je izlagao u Beogradu 1930. godine, a imao je izložbe širom bivše Jugoslavije i u inostranstvu. Na temu NOB-a izradio je veliki broj uljanih kompozicija i crteža. Mujezinovićevi radovi nalaze se po umjetničkim galerijama, muzejima, javnim zgradama nekadašnje Jugoslavije i u privatnim zbirkama. Učesnik je NOB-a od 1941. Iza sebe je ostavio izuzetne crteže, akvarele, grafike i platna, nastala u periodu od 1925. do kraja osme decenije 20. vijeka. Bio je član Akademije nauka i umjetnosti Bosne i Hercegovine. Od trenutka kada je ušao u umjetnički život pa do kraja njegovog života smijenila su se tri različita razdoblja naše novije historije kojima odgovaraju tri jasna perioda i opusa Ismeta Mujezinovića: prvi – koji traje od prve samostalne izložbe 1926. godine do 1941. pun promjena, sazrijevanja, djelovanja na više područja, period humanističkog i ideološkog opredjeljenja i najzad, sjajnog kolorističkog procvata koji se završava 1941. godine, izbijanjem Drugog svjetskog rata; zatim ratni, koji traje četiri godine. I treći, poslijeratni, period velikih poduhvata, ciklusa, široke društvene afirmacije, period plodnih godina rada.
Nerijetko se kao prva i značajna djela Ismeta Mujezinovića pominju portreti seljaka, staraca, slikani pastelom, sada rasuti po privatnim zbirkama pa i muzejima i galerijama. U oktobru 1926. priređuje prvu samostalnu izložbu u Sarajevu. Prvu značajnu cjelinu slika, s historijsko-kritičkog aspekta, sačinjavaju platna naslikana u tada aktuelnoj konstruktivnoj formi, a među ovim ono najbolje u okviru takvog shvatanja Mujezinović je postigao na portretima porodice Čaldarović, slikanim 1927. godine za vrijeme ljetnih ferija u Bijeljini. Dvije godine boravka u Parizu, od 1931. do 1933, ne mogu se pratiti na uobičajen način iako je Mujezinović tada, kao i prije i kasnije, bio veoma produktivan. Nije mnogo slikao. Proširio je svoje interesovanje na druge oblasti naročito na književnost, pozorište i film, studirao historiju umjetnosti... Prije povratka u Sarajevo, gdje će se konačno nastaniti od 1936. godine, Mujezinović se zadržava u Zagrebu, na Akademiji 1933. i u Splitu 1935.
Tokom desetak godina djelovanja, kretanja i traganja od Pariza, Zagreba, Bijeljine, Splita, Gradca, Tuzle, Beograda do Sarajeva i odlaska u NOR, Mujezinović je u tom periodu stvorio dvije jasne cjeline: jednu čine brojni crteži izrazitog kvaliteta i aktuelnosti, a drugu slike nastale iz potrebe da se zadovolje mecene, klijentela, sredina i ublaže sopstvene materijalne potrebe.
Bukošek
mini|280px|Bukošek, lovački dom Bukošek je naseljeno mjesto u sastavu općine Brežice, regija Posavska, Slovenija.
Ismet Mujezinović
Biografija
U predratnom opusu, javlja se treća linija u njegovom slikarstvu. To je bio poetski realizam, pa intimizam i kolorizam koji prosto rastapaju socijalnu i idejnu sadržinu dovodeći do čistog kolorističkog slikarstva, ne promjenom stava, koliko nekim dualističkim procesom do smjene angažovane umjetnosti, umjetnošću boje, - do "l’art pour l’arta" (bos. umjetnost zbog umjetnosti). Prve slike iz rane 1945. najčešće s temom zbjega slikane su nekom svježom zelenom gamom u neoromantičnom duhu koji podsjeća na predratne slike. Na prvim izložbama ULUBiH-a, njegovi crteži, studije i slike privlače najveću pažnju. Ali, bilo je i kritika. Mujezinoviću su zamjerili, nasuprot ostalim, da slika “jakim bojama”, u živom koloritu. Od 1947. godine usredsredio se na jednu veliku temu: "Prelaz preko Neretve", kojoj će sve ostalo biti podređeno. Završavajući veliki ciklus "Prelaz preko Neretve" sa još jednom isto tako velikom slikom Ustanka, Mujezinović je završavao i svoj boravak u Sarajevu koje napušta 1953. i preseljava se u rodnu Tuzlu. U susretu sa ljudima, rudarima, prateći život grada, na ulici, u Husinu, na pijaci, šaroliki a opet obični svijet, umjetnik se vraća zaboravljenom, razabiranju i prepoznavanju onih slika i zvukova koji su ga podsjećali na djetinjstvo. Nema područja u kojem nije izrazio svoj ogromni talenat. Nema vremena u kojem nije bio, niti će doći vrijeme u kojem će prestati biti. Jedan je od osnivača Škole za likovne umjetnosti u Sarajevu, grupe Collegium Artisticum i Udruženja likovnih umjetnika Bosne i Hercegovine.
Bukošek
Historija
Do teritorijalne reorganizacije u Sloveniji nalazio se u sastavu stare općine Brežice.
Ismet Mujezinović
Biografija
U njegovu čast, jedna ulica u Beogradu, općina Novi Beograd, dobila je ime ulica Ismeta Mujezinovića.
Bukošek
Stanovništvo
Na popisu stanovništva 2011. godine, Bukošek je imao 306 stanovnika.
Ismet Mujezinović
Biografija
Umro je u svojoj rodnoj Tuzli 7. januara 1984. godine.
TMPRSS2
Serin 2 transmembranska proteaza jest enzim koji je kod ljudi kodiran genom TMPRSS2 sa hromosoma 21.
Svjetski dan zdravlja
Ovaj dan se obilježava kako bi se izgradila svijest o određenoj temi koja je vezana za zdravlje čime bi se skrenula pažnja na prioritetne oblasti koje su briga Svjetske zdravstvene organizacije. Aktivnosti vezane za tu određenu temu, kao i sredstva potrebna za njih, ne smiju se odnositi samo na dan 7. aprila, već bi se o njima trebalo voditi računa tokom cijele godine.
TMPRSS2
Funkcija gena TMPRSS2
Gen TMPRSS2 kodira protein koji pripada porodici serin-proteaza. Kodirani protein sadrži transmembranski tip II domen, domen klase receptora A, domen bogat cisteinom receptora za čišćenje i domen proteaze. Poznato je da su serinske proteaze uključene u mnoge fiziološke i patološke procese. Pokazalo se da je ovaj gen pojačano reguliran androgenim hormonima u ćelijama raka prostate  i smanjeno u tkivu. kancera prostate nezavisnog od androgena Smatra se da se domen proteaze ovog proteina cijepa i izlučuje u ćelijski medij nakon autocijepanja. TMPRSS2 učestvuje u proteolitskim kaskadama neophodnim za normalnu fiziološku funkciju prostate. Nokaut-miševi kojima nedostaje gen TMPRSS2 ne pokazuje abnormalnosti.